
              Nr.247/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU



Vă înaintăm alăturat Raportul la proiectul de Lege pentru aprobarea Ordonanţei Guvernului nr.58/1998 privind organizarea şi desfăşurarea activităţii de turism în România.



La întocmirea raportului comisia a avut în vedere şi avizele transmise de:

· Comisia pentru administraţie publică, amenajarea teritoriului şi echilibru ecologic;

· Comisia juridică, de disciplină şi imunităţi;

· Consiliul Legislativ.

                      PREŞEDINTE,                                               SECRETAR,

                   Dan Ioan Popescu                                              Istvan Antal

Expert,

Viorela Gondoş

          Nr. 247/XVIII/3

RAPORT

asupra proiectului de Lege pentru aprobarea 

Ordonanţei Guvernului nr.58/1998 privind organizarea şi desfăşurarea activităţii de turism în România



Cu adresa nr.474 din 23 noiembrie 1999 Biroul Permanent al Camerei Deputaţilor, în conformitate cu prevederile art.86 din Regulamentul Camerei Deputaţilor, a sesizat în fond, Comisia pentru industrii şi servicii, cu dezbaterea şi avizarea proiectului de Lege pentru aprobarea Ordonanţei Guvernului nr.58/1998 privind organizarea şi desfăşurarea activităţii de turism în România. 



În urma dezbaterii, în şedinţa din data de 21.06.2000 a proiectului de lege menţionat mai sus, având în vedere şi avizele favorabile primite de la Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi şi Consiliul Legislativ, comisia a hotărât avizarea favorabilă a proiectului de lege cu amendamente admise în Anexa 1 şi amendamente respinse în Anexa 2 şi trimiterea lui spre dezbatere şi adoptare în plenul Camerei Deputaţilor.



Prezentul proiect de ordonanţă îşi propune să reglementeze într-o manieră unitară activitatea turistică, stabilind totodată o serie de facilităţi economice de natură a stimula activitatea agenţilor economici în acest domeniu.



Conform art.74 alin.(2) din Constituţia României, proiectul de lege prezentat spre dezbatere şi avizare pe fond are un caracter de lege ordinară.

                       PREŞEDINTE,      
                                  SECRETAR,

                    Dan Ioan Popescu                                             Istvan Antal


Expert,

Viorela Gondoş


